༄༅། །སློབ་མ་ལ་སྤྲིང་བ་སྐུར་འདེབས་དང་སྒྲོ་འདོགས་
སྤང་བ་བཞུགས་སོ། །
ཨོཾ་བདེ་ལེགས་སུ་གྱུར་ཅིག །ཡོད་པ་ལ་སྐུར་བ་མི་འདེབས་ཤིང་། མེད་
པ་ལ་སྒྲོ་མི་འདོགས་པར་ཇི་ལྟར་གནས་པ་བཞིན་དུ་རྟོགས་ནས་སྟོན་པར་མཛད་
པ་གང་ཡིན་པ་ཐམས་ཅད་ལ་ཕྱག་འཚལ་མཆོད་ཅིང་བསྟོད་དེ། སྐྱབས་སུ་སོང་
ནས། ། རང་ གི་ སློབ་ མ་རྣམས་ ལ་ སྤྲིང་ བ། སངས་རྒྱས་ བཅོམ་ལྡན་ འདས་ ཀྱིས་
ལེགས་པར་གསུངས་ཤིང་། གསལ་པོར་གསུངས་པའི་རང་འགྲེལ་ཁྱད་འཕགས་
མང་པོའི་ཁུངས་ཆོད་པ་ལ་བརྟེན་ནས། ཁྱེད་རྣམས་ལ་ཤེས་རབ་བློ་འཕེལ་ཕལ་
པོ་ཆེ་ཟབ་མོ་ཁྱད་འཕགས་མང་པོ་བསྟན་རྒྱུ་བདོག །དེ་ལ་རྫོགས་ལྡན་གྱི་ཆོས་
དང་ གང་ ཟག་ སྐྱོན་ མེད་ ཡོན་ ཏན་ དཔག་ ཡས་མངའ་ བ་རྣམས་ ཀྱི་ རྗེས་ནས།
གསུམ་ལྡན་མར་བཅད་ཀྱི་ཆོས་དང་གང་ཟག་རྣམས་ལ་རབ་ཏུ་གྲགས་པའི་ནང་
ནས་དོན་ལ་མི་བདེན་པའི་གྲགས་པར་གདའ་བས། དེ་རྣམས་ཡིད་བརྟན་ཏུ་མི་
རུང་བར་གདའོ། །དེ་ལ་རེ་ཞིག་བཀའ་འཁོར་ལོ་གསུམ་པ་སེམས་ཙམ་དུ་གྲགས་
པ་དེ་ཡང་མི་བདེན་པར་ལུང་རིགས་རྣམ་དག་གི་སྒོ་ནས། ལེགས་པར་ཐག་ཆོད
བདོག །ཐེག་ཆེན་མདོ་སྡེ་རྒྱན་ལ་སོགས་པ་བྱམས་ཆོས་ཐམས་ཅད་དབུ་མ་ཆེན་
པོའི་གཞུང་དུ་ཐག་ཆོད་ཅིང་། སངས་རྒྱས་ཕལ་པོ་ཆེ་དང༌། མྱང་འདས་ཆེན་པོ་
ལ་སོགས་པ་སེམས་ཙམ་གྱི་མདོར་གྲགས་པ་ཤིན་ཏུ་མང་པོ་དབུ་མ་ཆེན་པོའི་
མདོར་ཐག་ཆོད། འཕགས་པ་ཐོགས་མེད་སྐུ་མཆེད་དང་། སློབ་དཔོན་ཕྱོགས་ཀྱི་
- 189 -

མཁྱེན་བརྩེའི་འོད་སྣང་ལས། དོལ་པོ་པ་ཤེས་རབ་རྒྱལ་མཚན་གྱི་གསུང༌།
གླང་པོ་ལ་སོགས་པ་སེམས་ཙམ་པའི་པཎྜི་ཏར་གྲགས་པ་མང་པོ་ཡང་དབུ་མ་པར་
ཐག་ཆོད་ཅིང་། དེ་རྣམས་ཀྱིས་ཡུམ་སེམས་ཙམ་དུ་བཀྲལ་ཞེས་གྲགས་པ་འདི་
ཡང་དོན་ལ་མི་བདེན་པར་ཐག་ཆོད་དོ། །གལ་ཏེ་དེ་ལ་ཐེ་ཚོམ་ཟ་བ
ཡུམ་གསུམ་གྱི་གཞུང་འགྲེལ་གནོད་འཇོམས་ཞིབ་ཏུ་གཟིགས་པར་ཞུས་མཛོད།
འཕགས་པ་ཐོགས་མེད་སྐུ་མཆེད་དང་། དེ་ཡང་རང་བཞིན་གསུམ་གྱི་ཆོས་སྐད་
་ཡང་
ཕྱུང་བས། སེམས་ཙམ་དུ་བཀྲལ་འདུག་སྙམ་པའི་ལོག་རྟོག་གདའ་ན། ཤེར་ཕྱིན་
ལྔ་བརྒྱ་པ་དང་། ཁྲི་བརྒྱད་པའི་ལེའུ་བརྒྱད་ཅུ་རྩ་གསུམ་པ་དང་། ཉི་ཁྲི་ལྔ་སྟོང་
པའི་ལེའུ་བདུན་ཅུ་རྩ་གཉིས་པ་རྣམས་ཞིབ་པ་རེ་གཟིགས་པར་ཞུ་མཛོད། གཞན་
ཡང་ངོ་བོ་ཉིད་གསུམ་སེམས་ཙམ་ཁོ་ནའི་ཆོས་སྐད་ཡིན་ཞེས་གྲགས་པ་འདི་ཡ
དོན་ལ་མི་བདེན་པར་གདའོ། །གལ་ཏེ་བདེན་སྙམ་པ་གདའ་ན། དེ་ལ་ཤེས་བྱེད
ཀྱི་ ལུང་ རིགས་རྣམ་དག་མཆིས་སམ་མཆིས་ན་བསྟན་དུ་གསོལ། ཞེས་ཞུས་པ་
བསྟན་དུ་གདའ་ན་ཡི་གེར་ཡང་བྲིས་མཛོད། སློབ་དཔོན་དབྱིག་གཉེན་སྐྱེ་བ་ལྔ་
བརྒྱར་ སེམས་ ཙམ་ པའི་ པཎྜི་ ཏར་ འཁྲུངས་ པས་ སེམས་ ཙམ་ པ་ ཞེ་ ན། དབུ་
མ་ལ་མ་སླེབ་ཅེས་ཡོངས་སུ་གྲགས་པ་འདི་ཡང་དོན་ལ་མི་བདེན་ པར་ གདའ་
ཞིང་། གལ་ཏེ་བདེན་སྙམ་པ་གདའ་ན། དེའི་ཤེས་བྱེད་དྲིས་ནས་ ཡི་གེར་ ཡང་
བྲིས་མཛོད། ཁོང་པ་ལ་རང་བས་ལྷག་པའི་སློབ་མ་བཞི་ཡོད་པ་ལས། ཕར་ཕྱིན་
རང་བས་མཁས་པ་འཕགས་པ་རྣམ་གྲོལ་སྡེ་ཡིན། ཞེས་གྲགས་པ་འདི་ཡང་དོན་
ལ་མི་བདེན་པར་གདའ་ཞིང་། གལ་ཏེ་བདེན་སྙམ་པ་གདའ་ན། དེའི་ཤེས་བྱེད་
རྣམ་དག་དྲིས་ནས་ཡི་གེར་ཡང་བྲིས་མཛོད། ཉི་ཁྲི་ལེ་མང་དང་ལེ་བརྒྱད་མ་ལེའུ་
མང་ ཉུང་ མ་ གཏོགས་ པ་ གཅིག་ རང་ ཡིན་ ཞེས་ གྲགས་ པ་ འདི་ ཡང་ དོན་ ལ་ མི་
- 190 -

སློབ་མ་ལ་སྤྲིང་བ་སྐུར་འདེབས་དང་སྒྲོ་འདོགས་སྤང་བ།
བདེན་པར་གདའོ། །གལ་ཏེ་བདེན་སྙམ་པ་གདའ་ན། གཞུང་དེ་གཉིས་བསགས་
ནས་ཞུ་དག་ཐེབས་པ་གཅིག་མཛད་པར་ཞུས་མཛོད་དང་། དེ་ནས་གསལ་བར་
འགྱུར་ལགས་ཀྱི། གཞན་ཡང་ཉི་ཁྲི་ལེ་བརྒྱད་མ་བཀའ་ཡིན་ནམ་བསྟན་བཅོས་
ཡིན། བསྟན་བཅོས་ཡིན་ན་མཛད་པ་ པོ་ སུ་ཡིན་མཁྱེན་ནམ་ཞུས་མཛོད། བྱང་
ཆུབ་སེམས་དཔའི་བསླབ་པ་རབ་ཏུ་དབྱེ་བའི་ལེའུ་ཞེས་བྱ་བ་སངས་རྒྱས་ཀྱི་རང་
འགྲེལ་ཁྱད་འཕགས་དེ་ལེའུ་མང་དུ་འོང་ལ། ལེའུ་བརྒྱད་མར་མི་འོང་བའི་རྒྱུ་
མཚན་དང་། བསེ་རུ་ལྟ་བུ་དེ་ལེ་བརྒྱད་མར་འོང་ལ། ལེ་མང་དུ་མི་འོང་བའི་རྒྱུ་
མཚན་ཡང་ཞུས་མཛོད། དེ་དག་ལ་སོགས་པ་ཞུས་དག་གྲུབ་ན་མ་བདེ་བ་ཞུ་རྒྱུ་
འགའ་རེ་འོང་བར་གདའ་བས་ཐད་ཀ་ཐད་ཀར་ཞུས་ལ། ལན་གསུང་རྒྱུ་གདའ་ན་
ཡི་གེར་བྲིས་མཛོད། ཡུམ་རྒྱས་འབྲིང་བསྡུས་གསུམ་ཡང་རྫོགས་ལྡན་གྱི་མཁས་
པ་ཆེན་པོ་རྣམས་ཀྱིས་དོན་བདུན་ཅུ་ཚང་བའི་འབུམ་དང་། ཉི་ཁྲི་ལྔ་སྟོང་པ་དང་།
ཁྲི་བརྒྱད་སྟོང་པ་རྣམས་ལས་གསུངས་ཀྱིས། ཤེས་རབ་ཁྲི་པ་དང་། བརྒྱད་སྟོང་པ་
ལ་སོགས་པ་ཟབ་མོ་སྟོན་ཀྱང་། གོ་རིམ་མི་མཐུན་པ་རྣམས་ལ་མ་གསུངས་ཤིང༌།
ཡོན་ཏན་རིན་ཆེན་སྡུད་པ་ནི། ཁྲི་བརྒྱད་སྟོང་པའི་ལེའུ་གཅིག་ཡིན་པས། སྲས་
ཡུམ་བཅུ་བདུན་གྱི་གཅིག་ཏུ་བགྲང་བར་མི་རིགས་བར་སྣང་སྟེ། རིགས་ན་ལེའུ་
གཞན་རྣམས་ལ་ཡང་མཚུངས་པར་ཧ་ཅང་ཐལ་བས་གནོད་པའི་ཕྱིར་རོ། །སློབ་
དཔོན་སེང་གེ་བཟང་པོས། འགྲོ་དོན་རྩ་ལག་དབྱིག་གི་གཉེན། ། རང་གི་མོས་པ་
གཙོར་བྱེད་པས། །ཤེས་བྱ་ནང་གི་ཡིན་པ་ལ། །ཡང་དག་བརྟེན་ནས་རྣམ་པར་
བཀྲོལ། །ཞེས་ སོགས་ གསུངས་ པ་ ལ་ བརྟེན་ ནས། སློབ་ དཔོན་ དབྱིག་ གཉེན་
སེམས་ཙམ་པ་དང༌། དེའི་གཞུང་འགྲེལ་སེམས་ཙམ་གྱི་གཞུང་དུ་གྲགས་པ་འདི་
- 191 -

མཁྱེན་བརྩེའི་འོད་སྣང་ལས། དོལ་པོ་པ་ཤེས་རབ་རྒྱལ་མཚན་གྱི་གསུང་།
ཡང་ དོན་ ལ་ གཏན་ ནས་ མི་ བདེན་པར་གདའ། གལ་ཏེ་བདེན་ སྙམ་ན་ འགྲེལ་
མཆོག་ཁྱད་འཕགས་ གནོད་ འཇོམས་དང༌། སངས་རྒྱས་བཅོམ་ ལྡན་ འདས་ རང་
ཉིད་ཀྱིས་ལེགས་པར་བཀའ་སྩལ་པའི་རང་འགྲེལ་ཁྱད་འཕགས་མང་པོ་གདའ་
བས། དེ་རྣམས་དང་མཐུན་མི་མཐུན་ཞིབ་ཏུ་གཟིགས་ཞུས་མཛོད། འཕགས་པ་
ཕྱོགས་ཀྱི་གླང་པོས་ཀྱང་ཤེར་ཕྱིན་སེམས་ཙམ་དུ་བཀྲོལ་ཞེས་གྲགས་པ་དེ་ཡང་
དོན་ལ་མི་བདེན་པར་གདའ་སྟེ། ཁོང་པ་སློབ་དཔོན་འཕགས་པ་ཐོགས་མེད་ལ་
སོགས་པ་དང་བཅས་པ་རྫོགས་ལྡན་གྱི་མཁས་པ་རྣམས་ནི་སངས་རྒྱས་བཅོམ་
ལྡན་ འདས་ ཀྱི་ རང་ འགྲེལ་ དང་མཐུན་པར་འཆད་པའི་ཕྱིར་དང༌། སློབ་དཔོན་
སེང་ གེ་ བཟང་ པོ་ ལ་ སོགས་ པ་ གསུམ་ ལྡན་ མར་ བཅད་ མཁས་ པ་ རྣམས་ ནི།
སངས་རྒྱས་ཀྱི་རང་འགྲེལ་རྣམས་དང་འགལ་བ་དང་མི་མཐུན་པ་མང་དུ་འཆད་
པའི་ཕྱིར་རོ། །འཕགས་པ་ཐོགས་མེད་ཀྱིས་སེམས་ཙམ་ཏུ་བཤད་པ་ནི། གཅུང་
དབྱིག་གཉེན་དབུ་མ་ལ་ཁ་དྲང་བའི་ཕྱིར་དུ་བཤད་པ་ཡིན་ནོ། །ཞེས་གྲགས་པ་
འདི་ ཡང་ མི་ བདེན་ པར་ སྣང་སྟེ། ཐམས་ཅད་མཁྱེན་པ་གཉིས་པ་ སློབ་ དཔོན་
དབྱིག་གཉེན་དབུ་མ་པ་ཆེན་པོ་ཡིན་པར་གྲུབ་པའི་ཕྱིར་རོ། །འཕགས་པ་ཐོགས་
མེད་ཞབས་ཀྱིས་ཡུམ་སེམས་ཙམ་དུ་བཤད་པ་ཡང་མེད་ཅིང་། དབུ་མར་བཤད་
ལ། སློབ་དཔོན་ཕྱོགས་ཀྱི་གླང་པོས་ཀྱང་ཡུམ་སེམས་ཙམ་དུ་བཤད་པ་མེད་ཀྱི་
དབུ་མ་ཆེན་པོ་གདའོ། །གལ་ཏེ་དེ་དག་གིས་སེམས་ཙམ་དུ་བཤད་ཟེར་ན། དེའི་
ཤེས་བྱེད་ལུང་རིགས་རྣམ་དག་གིས་དྲིས་ནས་ཡི་གེར་ཡང་བྲིས་མཛོད།
སངས་
རྒྱས་ བཅོམ་ ལྡན་ འདས་ ཀྱིས་ གསུང་ རབ་ ཀྱི་དགོངས་པ་ངེས་པར་ འགྲེལ་པའི་
མདོར། དེ་ནས་བཅོམ་ལྡན་འདས་ལ་བྱང་ཆུབ་སེམས་དཔའ་དོན་དམ་ཡང་དག་
- 192 -
#
i

སློབ་མ་ལ་སྤྲིང་བ་སྐུར་འདེབས་དང་སྒྲོ་འདོགས་སྤང་བ།
འཕགས་ཀྱིས་འདི་སྐད་ཅེས་གསོལ་ཏོ། །བཅོམ་ལྡན་འདས་ཀྱིས་དང་པོར་ཡུལ་
ཝཱ་རཱ་ཎ་སཱིར་དྲང་སྲོང་སྨྲ་བ་རི་དྭགས་ཀྱི་གནས་སུ། ཉན་ཐོས་ཀྱི་ཐེག་པ་ལ་ཡང་
དག་པར་ཞུགས་པ་རྣམས་ལ། འཕགས་པའི་བདེན་པ་བཞི་རྣམ་པར་བསྟན་པ་
ཆོས་ཀྱི་འཁོར་ལོ་ངོ་མཚར་རྨད་དུ་བྱུང་བ་ལ་སྔོན་ལྷར་གྱུར་པའམ།
མིར་གྱུར་
པར་ སུས་ ཀྱང་ ཆོས་དང་མཐུན་པར་འཇིག་རྟེན་དུ་མ་བསྐོར་བ་གཅིག་རབ་ཏུ་
བསྐོར་ ཏེ། ། བཅོམ་ ལྡན་ འདས་ ཀྱིས་ ཆོས་ ཀྱི་ འཁོར་ ལོ་ བསྐོར་ བ་ དེ་ནི། ། བླ་ན་
མཆིས་པ། སྐབས་མཆིས་པ། དྲང་བའི་དོན། རྩོད་པའི་ཚིག་གི་གནས་སུ་གྱུར་པ་
ལགས་ཀྱི། · བཅོམ་ལྡན་འདས་ཀྱིས་ཆོས་རྣམས་ཀྱི་ངོ་བོ་ཉིད་མ་མཆིས་པ་ཉིད་
ལས་བརྩམས་ཏེ། སྐྱེ་བ་མ་མཆིས་པ་ཉིད་དང་། འགག་པ་མ་མཆིས་པ་ཉིད་དང་།
གཟོད་མ་ནས་ཞི་བ་དང་། རང་བཞིན་གྱིས་ཡོངས་སུ་མྱ་ངན་ལ་འདས་པ་ཉིད་
ལས་བརྩམས་ཏེ། ཐེག་པ་ཆེན་པོ་ལ་ཡང་དག་པར་ཞུགས་པ་རྣམས་ལ་སྟོང་པ་
ཉིད་སྨོས་པའི་རྣམ་པས་ཆེས་ངོ་མཚར་རྨད་དུ་བྱུང་བའི་ཆོས་ཀྱི་འཁོར་ལོ་གཉིས་
པ་བསྐོར་ཏེ། བཅོམ་ལྡན་འདས་ཀྱིས་ཆོས་ཀྱི་འཁོར་ལོ་བསྐོར་བ་དེ་ཡང་བླ་ན་
མཆིས་པ། སྐབས་མཆིས་པ། དྲང་བའི་དོན། རྩོད་པའི་ཚིག་གི་གནས་སུ་གྱུར་པ་
ལགས་ཀྱི། བཅོམ་ལྡན་འདས་ཀྱིས་ཆོས་རྣམས་ཀྱི་ངོ་བོ་ཉིད་མ་མཆིས་པ་ཉིད་
ལས་ བརྩམས་ཏེ། ཐེག་ པ་ ཐམས་ ཅད་ ལ་ ཡང་ དག་ པར་ ཞུགས་ པ་ རྣམས་ ལ་
ལེགས་པར་རྣམ་པར་ཕྱེ་བ་དང་ལྡན་པ་ཤིན་ཏུ་ངོ་མཚར་རྨད་དུ་བྱུང་བའི་ཆོས་ཀྱི་
འཁོར་ལོ་གསུམ་པ་བསྐོར་ཏེ། བཅོམ་ལྡན་འདས་ཀྱིས་ཆོས་ཀྱི་འཁོར་ལོ་བསྐོར་
བ་འདི་ནི་ བླ་ན་མ་མཆིས་པ། སྐབས་མ་མཆིས་པ། ངེས་པའི་དོན་ ལགས་ཏེ།
རྩོད་ པའི་ ཚིག་ གི་ གནས་ སུ་ གྱུར་པ་མ་ལགས་སོ། །ཞེས་སོགས་ཟབ་ཁྱད་དང་
- 193 -
#
i

མཁྱེན་བརྩེའི་འོད་སྣང་ལས། དོལ་པོ་པ་ཤེས་རབ་རྒྱལ་མཚན་གྱི་གསུང༌།
བཅས་ ཏེ་ གསུངས་ པ་ དང་། · སློབ་ དཔོན་ ཆོས་ ཀྱི་ བཤེས་ གཉེན་ ལ་ སོགས་ པ་
རྣམས་ ན་ རེ། བཀའ་ བར་པ་ དབུ་ མ་ ཡིན་པ་ལ་ དྲང་ དོན་ དང་། བཀའ་ ཐ་ མ་
སེམས་ཙམ་ ཡིན་ པ་ ལ་ ངེས་ དོན་དུ་གསུངས་པ་ འདི་ནི། གང་ རིགས་ པས་ མི་
།
གནོད་པ་དྲང་དོན་དང་།
གནོད་པ་ངེས་དོན་དུ་བྱས་ནས་རྣམ་པར་འཁྲུགས་པའོ།།
ཞེས་སངས་རྒྱས་བཅོམ་ལྡན་འདས་ལ་དགག་པ་བྱེད་པ་འདི་ཡིད་ཆེས་ཀྱི་དབང་
དུ་བྱེད་པ་རྣམས་ལ་ནི། རྣམ་པར་འཁྲུགས་པ་ལས་ཆེས་རྣམ་པར་འཁྲུགས་ཏེ།
སངས་རྒྱས་ལས་ལྷག་པ་སུ་ཡང་མི་སྲིད་པའི་ཕྱིར་དང་། འཁོར་ལོ་ཐ་མ་སེམས་
ཙམ་ཡིན་པར་གསུངས་པ་མེད་པའི་ཕྱིར་དང་། བར་པ་དང་ཐ་མ་གཉིས་ཀ་ངོ་བོ་
ཉིད་མེད་པ། མ་སྐྱེས་པ། མ་འགགས་པ། གཟོད་མ་ནས་ཞི་བ། རང་བཞིན་གྱིས་
ཡོངས་སུ་མྱ་ངན་ལས་འདས་པ་སྟོན་པར་མཚུངས་པའི་ཕྱིར་དང་། དབུ་མ་དྲང་
སེམས་ ཙམ་ ངེས་ དོན་ ཡིན་ པར་ གསུངས་ པ་ མེད་ པ་ ལ། ། དེ་ ལྟར་
གསུངས་ཞེས་ཕྱིན་ཅི་ལོག་ཚབས་པོ་ཆེ་སྨྲ་བ་པོ་ཡིན་པའི་ཕྱིར་རོ།
དོན་ དང་།
།འཕགས་པ་
མ་ཕམ་ པའི་ ཞལ་ སྔ་ ནས་ ཀྱང་། གང་ ཟག་ རྒྱལ་ ལས་ ཆེས་ མཁས་ འགའ་ ཡང་
འཇིག་རྟེན་ འདི་ ན་ ཡོད་མིན་ལ། །མ་ལུས་དེ་ཉིད་མཆོག་ནི་ཚུལ་ བཞིན་ ཀུན་
མཁྱེན་གྱིས་མཁྱེན་གཞན་མིན་པས། །དེ་ཕྱིར་དྲང་སྲོང་རང་ཉིད་ཀྱིས་བཞག་མདོ་
སྡེ་གང་ཡིན་དེ་མི་དཀྲུག །ཐུབ་ཚུལ་བཤིག་ཕྱིར་དེ་ཡང་དམ་ཆོས་ལ་ནི་གནོད་
པར་བྱེད། །ཅེས་དང་། འཕགས་པ་ཀླུ་སྒྲུབ་ཀྱི་ཞལ་སྔ་ནས་ཀྱང་། དོན་འདི་ལ་ནི་
རྒྱལ་བ་ལས། །ལྷག་པའི་དཔང་པོ་གཞན་སུ་ཡོད། །ཅེས་སོགས་གསུངས་པས་
གནོད་ཅིང་། མདོ་རྒྱུད་རྣམ་དག་ཐམས་ཅད་དུ་གསུངས་པ་རྣམས་ལ། རང་སྟོང་
གཞན་སྟོང་དུ་ཕྱེ་དགོས་པ་ཡིན་པ་ལ། དེ་ལྟར་མི་བྱེད་པར་ཐམས་ཅད་རང་སྟོང་
- 194 -
#
i

སློབ་མ་ལ་སྤྲིང་བ་སྐུར་འདེབས་དང་སྒྲོ་འདོགས་སྤང་བ།
བ་དང་།
ཁོ་ན་ཡིན་ཞེས་པ་དང་། གཞན་སྟོང་གིས་སྟོང་ཉིད་ཀྱི་གོ་མི་ཆོད་པས། སྟོང་ཉིད་
གོ་ཆོད་པོ་རང་སྟོང་ཁོ་ན་ཡིན་ཞེས་པ་དང་། དོན་དམ་པར་ཡོད་པ་དང་། རྟག་པ་
དང་། བདག་དང་། གཙང་བ་དང་། བདེ་བར་གསུངས་པ་ཐམས་ ཅད་ དྲང་ དོན་
ཡིན་ཞེས་པ་དང་། མེད་པ་དང༌། མི་རྟག་པ་དང་། བདག་མེད་པ་དང་། མི་གཙང་
སྡུག་བསྔལ་བར་གསུངས་པ་ཐམས་ཅད་ངེས་དོན་ཡིན་ཞེས་འགོད་པ་
དང་། ཡོངས་གྲུབ་དགུའམ། བཅུ་གཉིས་དང་། དོན་དམ་ཆོས་སྐུ། ངོ་བོ་ཉིད་སྐ།
རང་ བཞིན་ འོད་ གསལ། རང་ བཞིན་ ལྷན་ སྐྱེས། རང་ བཞིན་ བདེ་ ཆེན། རང་
བཞིན་གཉུག་མ། རང་བཞིན་མྱང་འདས། རང་བཞིན་ལྷུན་གྱིས་གྲུབ་པའི་དཀྱིལ་
འཁོར་ལ་སོགས་པ་དང་། དབྱེ་བསྡུ་མང་པོ་ཅན་གྱི་རང་བཞིན་གྱི་རིགས་དང༌།
ཡོན་ཏན་མང་པོ་ཅན་གྱི་དོན་དམ་བདེ་གཤེགས་སྙིང་པོ་ལ་སོགས་པ་ཆོས་ཉིད་ལ་
འདོད་ཀྱང་། ཆོས་ཉིད་རང་སྟོང་ལ་འདོད་པ་ལ་སོགས་ལྟ་ལོག་ལྟ་ངན་གཟངས་
དོན་ལ་
གཟིངས་པ་མང་པོ་དཔག་ཏུ་མེད་པ་ཐམས་ཅད་ལ་ཡང་། རྫོགས་ལྡན་གྱི་ལུང་
རིགས་ཡང་དག་དཔང་དུ་བྱས་ན་གསལ་བར་འགྱུར་གྱི། གསུམ་ལྡན་མར་བཅད་
ལྷད་ཅན་སྐྱོན་ཅན་གྱི་ལུང་རིགས་ནི་ཤེས་བྱེད་དུ་འདོད་པ་མང་ཡང་།
ཤེས་བྱེད་ཡང་དག་ཏུ་མི་རུང་བར་གདའ་བས། ནོར་བའི་རྗེས་སུ་མ་འབྲང་ཞིག །
ཅེས་མ་ཕོད་པས་སྐད་ཐེབས་སོ། །མ་ཐོས་མ་ཟེར་ཅིག །འདི་ནི་ལེའུ་དང་པོའོ། །
ཞེས་རྟོན་པ་བཞི་ལྡན་གྱིས་སྦྱར་བའོ།། །།
- 195 -
#
i

སྟོང་